**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

**„ASISTENTA TEHNICA SI SERVICE PENTRU APARATURA ELECTRONICA SI ELECTROMECANICA A CEASURILOR DIN MUNICIPIUL PLOIESTI”**

***Preambul***

În temeiul prevederilor *Legii nr. 98/2016 privind achizitiile publice* si ale *H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice*, s-a încheiat prezentul contract de prestari servicii, **între**

**MUNICIPIUL PLOIESTI**, cu sediul in Ploiesti, Piata Eroilor nr. 1A, 100316, telefon: 0244-516699, fax: 0244-510736, cod fiscal: 2844855, reprezentat prin **dl. Mihai Laurentiu POLITEANU**, **Primar,** in calitate de **ACHIZITOR**, pe de o parte

***şi***

**……………….**, cu sediul in …………, str……., Bl…. A., Ap….., Judetul ….., Telefon/Fax: ……, Nr de înregistrare ……, Cod Unic de Inregistrare: ….., Cont nr. ………. deschis la Trezoreria Ploiesti, reprezentata prin **dl. …………..**, avand functia de ………, în calitate de PRESTATOR, pe de alta parte**.**

***2. Definiţii***

**2.1** - In prezentul contract următorii termeni vor fi interpretaţi astfel:

**a**. ***contract*** *-* reprezintă prezentul contract şi toate Anexele sale.

**b.*achizitor ş****i* ***prestator*** *-* părţile contractante, aşa cum sunt acestea numite în prezentul  
contract;

**c. *Regia Autonoma de Servicii Publice (RASP)*** – institutie subordonata Consiliului Local al Municipiului Ploiesti, imputernicita sa urmareasca derularea contractului;

**d. *preţul contractului***- preţul plătibil prestatorului de către achizitor, în baza contractului pentru îndeplinirea integrală şi corespunzătoare a tuturor obligaţiilor asumate prin contract;

**e**. ***servicii*** *-* activităţi a căror prestare fac obiect al contractului;

**f**. ***produse*** *-* echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

**g**. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enuntiativă.

Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

***h.******zi***- zi calendaristică; *an -* 365 de zile.

**3. *Interpretare***

1. In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1**-** Prestatorul se obligă să asigure asistenta tehnica si service-ul pentru aparatura electronica si electromecanica a ceasurilor din Municipiul Ploiesti, respectiv:

***a) Sistem pentru determinarea si afisarea temperaturii si a orei exacte, dispus in Centrul Civic al municipiului Ploiesti (ceasul electronic din fata Prefecturii Prahova);***

***b) Cele 4 ceasuri dispuse in turnul Catedralei “Sfantul Ioan Botezatorul” (Monumentul Eroilor Prahoveni), Piata Eroilor Ploiesti;***

***c) Sistem de ceasoficare dispus la intersectia strazii Basarabilor cu strada C-tin Dobrogeanu Gherea, in zona centrala a municipiului Ploiesti;***

in conformitate cu obligatiile asumate prin prezentul contract**.**

4.2 - Achizitorul se obligă să plătească preţul convenit în prezentul contract pentru serviciile prestate.

**5. *Preţul contractului***

5.1 Preţul convenit pentru îndeplinirea contractului, plătibil prestatorului de către achizitor, este **de …….lei** /luna fara TVA, respectiv**………….** /8 luni , pana la **31.12.2025**.

5.2 In situatia prelungirii contractului pana la **30.04.2026** valoarea serviciilor prestate in aceasta perioada este de **……………** **lei fara TVA**.

**6. *Durata contractului***

6.1*.* Contractul intra in vigoare de la data inregistrarii lui la achizitor, dupa semnarea de către ambele parti contractante si produce efecte pana la data de 31.12.2025.

6.2. Achizitorul isi rezerva dreptul de a prelungi, prin incheierea unui act aditional, durata prevazuta la art.6.1 pana la data de 30.04.2026, in cazul aparitiei necesitatii de suplimentare a serviciilor achizitionate initial si existentei resurselor financiare alocate cu aceasta destinatie, in conformitate cu dispozitiile art.165, alin. (1) lit. (d) din H.G. nr. 395/2016 pentru aprobarea normelor de aplicare a prevederilor referitoare la atribuirea contractelor de achizitie publica privind Legea 98/2016, cu modificarile si completarile ulterioare.

**7. *Executarea contractului***

7.1 – Executarea contractului va incepe dupa constituirea de catre prestator a garantiei de buna executie.

7.2 – Asistenta tehnica si service-ul au ca scop asigurarea unei functionari stabile si precise a aparaturii ceasurilor pe intreaga perioada de valabilitate a contractului si comporta executia urmatoarelor tipuri de lucrari:

- verificari, reglaje, revizii si intretineri tehnice specifice fiecarui tip de aparatura si respectiv regim/conditii climatice de functionare;

- interventii, ori de cate ori este nevoie, pentru repunerea in stare normala de functionare a aparaturii in caz de dereglare ca urmare a intreruperii retelei electrice, a aparitiei socurilor de tensiune pe retea sau a altor cauze;

- repararea si repunerea in stare normala de functionare a aparaturii in caz de defectare.

7.3 – Piesele de schimb necesare service-ului vor fi asigurate de catre prestator pe toata durata contractului.

7.4 – Defectiunile produse la aparatura ceasurilor ca urmare a unor accidente sau calamitati naturale ( cutremur, incendiu, trasnet etc), sau ca urmare a unor deranjamente produse in reteaua electrica ce alimenteaza ceasurile (soldate cu cresteri majore ale tensiunii) precum si in cazul unor acte de vandalism, revolte, furt vor fi remediate de catre prestator dar, contravaloarea reparatiilor, nu este inclusa in valoarea prezentata in oferta, fiind suportata separat de catre achizitor (asigurarea impotriva unor astfel de evenimente este in sarcina si la optiunea achizitorului).

7.5- Termenele de prestare a serviciilor, calculate de la data primirii comenzii scrise din partea achizitorului, sunt urmatoarele:

- repunerea in stare de functionare a aparaturii ceasurilor prevazute la PCT. 1, alin.1– 5 zile lucratoare;

- repunerea in stare de functionare a aparaturii ceasurilor prevazute la PCT.1, alin. 2 – 3 zile lucratoare;

- repunerea in stare de functionare a aparaturii ceasurilor prevazute la PCT.1, alin. 3 – 2 zile lucratoare;

- interventiile in cazul dereglarilor inopinante se vor face in maxim 10 ore lucratoare de la notificare.

In termenele de executie prevazute mai sus nu se include si ziua in care defectiunea (dereglarea) a fost semnalata prestatorului de catre achizitor.

7.6 –Piesele de schimb necesare service-ului si reparatiilor vor fi asigurate de catre prestator pe toata durata contractului.

**8. *Documentele contractului***

8.1 - Documentele contractului sunt:

a) propunerea tehnico-financiara;

b) caietul de sarcini;

c) dovada constituirii garantiei de buna executie a contractului;

d) acte aditionale, daca exista;

e) alte anexe la contract.

**9. *Obligaţiile principale ale prestatorului***

9.1 -Prestatorul se obligă să presteze serviciile ce fac obiectul prezentul contract în perioada/perioadele convenite şi în conformitate cu obligaţiile asumate.

9.2- Prestatorul se obligă să presteze serviciile la standardele şi/sau performanţele prezentate în caietul de sarcini si in propunerea tehnică, anexe la contract.

9.3. (1) Prestatorul se obliga sa presteze serviciile de asistenta tehnica si service pentru aparatura electronica si electromecanica a ceasurilor din Municipiul Ploiesti, prevazute la PCT. 1, aliniatele 1, 2 si 3, in vederea asigurarii unei functionari stabile si precise a acestora pe durata contractului, servicii ce constau in:

- verificari, reglaje, revizii si intretineri tehnice specifice fiecarui tip de aparatura si respectiv regim/conditii climatice de functionare;

- interventii, ori de cate ori este nevoie, pentru repunerea in stare de functionare normala a aparaturii in caz de dereglare, ca urmare a intreruperilor retelei electrice, aparitiei socurilor de tensiune pe retea, sau a altor cauze;

- repararea si repunerea in stare de functionare normala a aparaturii in caz de defectare, inclusiv asigurarea pieselor de schimb.

(2) In urma serviciilor prestate, sistemele trebuie sa functioneze la parametri normali.

(3) Prestarea serviciilor va fi asigurata de personal specializat.

9.4 - Prestatorul se obliga sa asigure direct sau prin colaborare cu alte societati, un mijloc de ridicare adecvat (telelift cu brat telescopic rabatabil) deservit de personal autorizat pentru efectuarea lucrarilor la inaltime, pentru interventiile la blocurile de afisare si ceasurile secundare. In cazul in care mijlocul de ridicare nu poate fi asigurat la termenul solicitat, prestatorul va informa achizitorul despre aceasta cu cel putin 24 de ore inainte, stabilindu-se un nou termen.

9.5- Prestatorul se obliga sa notifice achizitorului, prin R.A.S.P., aparitia defectiunilor sau a dereglarilor inopinate la aparatura electronica si electromecanica, inainte de remedierea acestora.

9.6- Prestatorul va comunica achizitorului, prin R.A.S.P., cu cel putin 3 zile inainte, data cand urmeaza a fi efectuate revizii la blocurile de afisare.

9.6 - (1) – Pentru lucrarile de reparatii efectuate prestatorul va acorda o perioada de garantie de 3 luni, remediind pe cheltuiala proprie defectiunea ce recidiveaza, daca aceasta nu este produsa de factori obiectivi neimputabili prestatorului.

9.7 – Pentru asigurarea bunei functionari a aparaturii ceasurilor pe timpul derularii contractului prestatorul ***nu va putea incheia alte contracte*** cu subcontractanti desemnati, pentru efectuarea oricarei lucrari la produsele ce fac obiectul prezentului contract, decat cu acordul achizitorului si numai in aceleasi conditii in care el a semnat contractul.

9.8 - Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi

ii)daune-interese, costuri, taxe şi cheltuieli de orice natură, aferente.

**10. *Obligaţiile principale ale achizitorului***

10.1 - Achizitorul, prin R.A.S.P., se obligă să recepţioneze, potrivit clauzei 15, serviciile prestate în termenul convenit.

10.2 - (1) Achizitorul se obligă să plătească preţul către prestator în termen de maxim 30 zile de la data primirii facturii, ca urmare a receptionarii, fara obiectiuni, a serviciilor prestate de acesta.

(2) Pretul contractului va fi platit in transe lunare, pe baza facturii emise de catre prestator.

**11. *Sancţiuni pentru neindeplinirea culpabilă a obligaţiilor***

11.1 – (1) În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea, fara TVA, corespunzatoare partii de contract neexecutata, pe fiecare zi de intarziere din valoarea corespunzatoare partii de contract neonorate

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 - În cazul în care, din vina exclusiva, una din parti nu reuseste sa respecte termenele de mai sus, cealalta parte este indreptatita a pretinde penalitati de 0,1% pentru fiecare zii de intarziere din valoarea corespunzatoare partii de contract neonorate. Valoarea contractului se prezuma a fi impartita pe cele trei sisteme de ceasuri prezentate la art.4.1, in ordine, in procente de 35%, 35%, respectiv 30%.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.2, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 - Pact comisoriu

(1) In caz de neexecutare, executare necorespunzatoare a obligatiilor contractuale principale (art.8) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare

(2) In caz de neexecutare, executare necorespunzatoare a obligatiilor contractuale principale (art.9) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(3) In cazul in care intervine sanctiunea rezilierii, partea in culpa datoreaza partii prejudiciate daune-interese in cuantum de 10% din valoarea contractului, fara TVA, respectiv din valoarea obligatiilor neexecutate.

11.5 – Raspunderea juridica a prestatorului conform alineatelor precedente ale art.8 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

***Clauze specifice***

**12. Garanţia de bună execuţie a contractului.**

12.1 - (1) Executantul se obligă să constituie in termenul prevazut la art.7.1, garanţia de bună execuţie a contractului în cuantum de 5% din valoarea, fara TVA, a contractului, pentru perioada de derulare a contractului.

(2) - Garantia de buna executie se constituie de catre executant in scopul asigurarii achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de achizitor in executarea prezentului contract, inclusiv in cazul rezilierii contractului din motive imputabile executantului, precum si in cazul prejudiciilor produse in realizarea obiectului contractului, din vina executantului ori in alte situatii prevazute de lege.In cazul in care prejudiciul produs achizitorului este mai mare decat cuantumul garantiei de buna executie, executantul este obligat sa-l despagubesca pe achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art.154, alin (4) din din Legea nr. 98/2016 privind achiziţiile publice, cu modificarile si completarile ulterioare. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Garanţia de bună execuţie trebuie să fie irevocabilă, necondiţionată. Suma initiala care se depune de catre Executant in contul de disponibil astfel deschis nu trebuie sa fie mai mica de 0,5% din pretul, fara TVA, al contractului.

(6) In cazul neindeplinirii obligatiei prevazute la alineatele precedente achizitorul are dreptul de a aplica sanctiunea instituita de art.11.4.

12.2 - Achizitorul are dreptul de a emite pretenţii asupra garanţiei de bună execuţie, oricand pe parcursul indeplinirii contractului în limita prejudiciului creat, in cazul in care executantul nu îşi indeplineste din culpa sa obligatiile asumate prin contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

Articol corectat

12.3 –Autoritatea contractanta are obligatia de a restitui valoarea garanţiei de bună execuţie aferente serviciilor prestate, conform dispozitiilor art.1542, alin. (2), din Legea nr. 98/2016 privind achiziţiile publice, actualizata.

**13 *. Alte resposabilităţi ale prestatorului***

13.1 - (1) Prestatorul are obligaţia de a executa serviciile prevăzute în contract cu

profesionalismul şi promptitudinea cuvenite angajamentului asumat.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru serviciile prestate în conformitate cu comanda lansata. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 - Prestatorul se obliga sa emita factura dupa incheierea procesului verbal de receptie fara obiectiuni a serviciilor prestate, cel târziu până în cea de-a 15-a zi a lunii următoare celei în care ia naştere faptul generator al obligatiei de plata (***art. 319, alin. (16) din Codul Fiscal***), fiecare factura fiind insotita de fisa/devizul de interventie pentru fiecare revizie sau reparatie efectuata.

**14. *Alte responsabilităţi ale achizitorului***

14.1 – Achizitorul, prin R.A.S.P., se obligă să pună la dispoziţia prestatorului orice facilităţi şi/sau informaţii pe care acesta le considera necesare îndeplinirii contractului.

14.2 – Achizitorul, prin R.A.S.P., se obliga sa notifice prestatorului aparitia defectiunilor sau dereglarilor inopinate la aparatura ceasurilor

14.3 – Sa asigure, in prima zi lucratoare dupa expirarea contractului, prezenta la locul de dispunere a celor trei obiective, a delegatilor sai imputerniciti, pentru preluarea materiala si functionala a aparaturilor ceasurilor, comunicand prestatorului ora la care va incepe actiunea.

***15. Recepţie şi verificări***

15.1 – Achizitorul, prin R.A.S.P., are dreptul de a verifica modul in care sunt prestate serviciile in conformitate prezentul contract. Achizitorul, prin R.A.S.P., are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

15.2 – Prestatorul se obliga sa comunice achizitorului, prin R.A.S.P., cu cel putin 24 de ore inainte, data si ora la care se va face receptia serviciilor prestate in conformitate cu prevederile prezentului contract.

15.3 – Receptia reviziilor efectuate, precum si a lucrarilor de reparatii la aparatura electronica si/sau electromecanica, se va desfasura la locul de dispunere al mijlocului tehnic, cu participarea nemijlocita a delegatului achizitorului prin R.A.S.P., pe baza de proces verbal de receptie calitativa si/sau cantitativa.

**16*. Incepere, finalizare, întârzieri, sistare***

16.1 - (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului prin R.A.S.P., părţile vor stabili de comun acord:

a)prelungirea perioadei de prestare a serviciului, şi

b)totalul cheltuielilor aferente, dacă este cazul, care se vor adaugă la preţul contractului.

16.2- (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în comanda, trebuie finalizate în termenul convenit de părţi, termen care se calculează de la data începerii prestării serviciilor.

(2) Părţile vor revizui, de comun acord, perioada de prestare şi vor semna un act adiţional, in cazul în care:

i) exista orice fel de motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, indreptatind prestatorul de a solicita prelungirea perioadei de prestare a serviciilor sau a oricărei faze a acestora.

Dacă pe parcursul îndeplinirii contractului, prestatorul nu respectă termenul stabilit in comanda, acesta are obligaţia de a notifica acest lucru, în timp util, achizitorului prin R.A.S.P. Modificarea datei/perioadelor de prestare asumate prin comanda se face cu acordul părţilor, prin act adiţional.

16.3 - În afara cazului în care achizitorul prin R.A.S.P. este de acord cu o prelungire a termenului de prestare, orice întârziere în îndeplinirea contractului dă dreptul achizitorului prin R.AS.P. de a solicita penalităţi prestatorului***.***

**17. *Perioada de garanţie***

17.1 - Pentru lucrarile de reparatii efectuate prestatorul va acorda o perioada de garantie de 3 luni, remediind pe cheltuiala proprie defectiunea ce recidiveaza, daca aceasta nu este produsa de factori obiectivi, neimputabili prestatorului.

17.2 - Achizitorul, prin R.A.S.P., are dreptul de a notifica prestatorul, in scris, orice neconformitate sau reclamatie ce apare cu privire la lucrarile de reparatii in perioada de garantie.

17.3 - La primirea unei astfel de notificari, prestatorul are obligatia de a remedia defectiunea sau de a inlocui produsul in perioada convenita, fara costuri suplimentare pentru beneficiar. Produsele care in timpul perioadei de garantie le inlocuiesc pe cele defecte, beneficiaza de o noua perioada de garantie care curge de la data inlocuirii produsului.

17.4 - Daca prestatorul, dupa ce a fost instiintat, nu reuseste sa remedieze defectul in perioada convenita, achizitorul prin R.A.S.P., are dreptul de a lua masuri de remediere pe riscul prestatorului si fara a aduce un prejudiciu.

***18. Ajustarea preţului contractului***

18.1 - Pretul contractului este ferm, nu se ajusteaza.

**19. *Amendamente***

19.1 - Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai cu respectarea dispozitiilor art. 221 din Legea nr.98/2016 privind achizitiile publice, cu modificarile si completarile ulterioare

**20. *Cesiunea***

20.1– Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

**21. *Forţa majoră***

21.1 - Forţa majoră este constatată de o autoritate competentă.

21.2 -Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

**22. *Incetarea contractului***

22.1 Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului prestatorului, conform art.11.3;

c) in caz de forta majora conform art.21.5;

d) in caz de reziliere a contractului, in situatiile si conditiile prevazute in acesta.

**23. *Soluţionarea litigiilor***

23.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**24. *Limba care guvernează contractul***

24.1 - Limba care guvernează contractul este limba română.

**25. Comunicări**

25.1- (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2- Comunicările între părţi se pot face şi prin telefon, fax, cu condiţia confirmării în scris a primirii comunicării.

**27*. Legea aplicabilă contractului***

27.1 - Contractul va fi interpretat conform legilor din România.

Părţile au înţeles să încheie prezentul contract astazi.............................., în doua exemplare, câte unul pentru fiecare parte.

**Achizitor, Prestator MUNICIPIUL PLOIESTI**